Fagermo: – Ligaens beste signering
0Odd 0Stabæk – En kald scoring. Deilig å se den gå inn, sier Ruud til C More. Han registrerte at Stabæk-keeperen gikk tidlig til venstre, holdt igjen høyrefoten et tiendedel, og satte ballen motsatt. Odd hadde slitt i over en time da høyrebacken lykkes fra straffemerket i sin første seriekamp hjemme siden i november 2007. Han scoret i sin forrige også. Espen Ruuds frisparkmål mot Fredrikstad var hans åttende for sesong og gjorde ham til toppscorer i en ulykkelig Odd-sesong. Ni dager senere rykket Skien-laget ned etter kvaliktap og Espen Ruud forsvant etter hvert til danske OB. Nå er han tilbake for å avslutte karrieren på hjemmebane. Dag Eilev-Fagermo hadde ingen problemer med å gi 31-åringen 5-årskontrakt. – Han kunne fått 7-årskontrakt og er som Frode Johnsen. Jeg mener helt ærlig at Espen Ruud og Olivier Occean er Tippeligaens beste signeringer. Espen har gitt oss trygghet på en plass som i fjor var litt problematisk, sier Odd-treneren. Han valgte å spare den kanadiske spissen i slitekampen. – Jeg er kommet tilbake til en klubb som er helt annerledes enn den jeg dro fra, sier Espen Ruud selv. Nå håper han å kunne vinne noe med klubben han også spilte for fra 2003 til 2008. – Seriegull blir vanskelig, men cupen kan vi vinne, sier han.Straffesparket snudde hele oppgjøret på Skagerak Arena. Stabæk hadde vært best inntil de ikke klarte å håndtere Odds syvende corner. Etter en Ruud-corner headet Steffen Hagen ballen i hjørnet. Der stoppet Giorgi Gorozia ballen med hånden. Soleklart straffespark og soleklart rødt kort. – Det er jo ikke fair play. Han frarøvet meg scoringen, sier Steffen Hagen. 10 minutter senere utnyttet Odd overtallet. Jone Samuelsen stakk ballen gjennom til Ole Jørgen Halvorsen på høyrekanten. Hans innlegg ble beinet i mål av en ulykkelig Stabæk-stopper Nicolay Næss. Det føltes bittert for Stabæk-trener Bob Bradley. For tredje gang på rad tapte han for Odd. For tredje gang på rad scoret Stabæk selvmål mot nettopp Odd. – Resultatet er skuffende med straffespark og selvmål, sier Stabæk-treneren. Dermed var kampen om poengene slutt. Sayoba viste høy klasse da han reddet et Frode Johnsen-skudd på slutten.– Jeg vet ikke hvorfor vi slet spillemessig, men bra at vi vinner på en dårlig dag, sier Espen Ruud. – Spillemessig var dette ikke godt, men seks poeng er bra, mener Dag-Eilev Fagermo. – Vi har fått en fantastisk start, men må roe oss ned, se på denne kampen og jobbe videre, sier han. Stabæk var – overraskende nok – det beste laget før pause. Odd manglet presisjon og tempo, indreløperne Fredrik Nordkvelle og Jone Samuelsen ble låst av Stabæk, og skapte ikke mye mer enn at Frode Johnsen spilte gjennom Samuelsen etter 13 minutter. Men landslagsspilleren ble stoppet av en god Stabæk-keeper Mande Sayoba. – Helt energiløst. Vi er heldig som ikke ligger under, mente Dag-Eilev Fagermo.Syv minutter senere fikk Stabæks keeper fra Elfenbenskysten seg en smell i hodet. Dommer Trond Ivar Døvle stoppet ikke spillet og var heldig da Ville Jalasto stoppet skuddet til Nordkvelle på streken. De siste 25 minuttene før pause var det veldig mye Stabæk. Men spissen Adama Diomande klarte ikke å sette sine to muligheter. Den stoppet så vidt i hånden til Odd-keeper Sondre Rossbach. Heller ikke senere så uheldige, Giorgi Gorozia, lykkes da han fikk sjansen inne i Odd-feltet. En Stabæk-ledelse som ville vært fortjent, ble stoppet av Lars-Kristian Eriksen. – Det spillemessige var bra og noe å bygge videre på, selv om vi gjerne skulle vært litt mer nøyaktige foran Odds mål, sier Bob Bradley. – Vi har tatt bare ett poeng, men jeg tror spillerne ser at vi har gjort mye bra i kampene. Jeg tror ikke vi mister troen på oss selv. Ett poeng på to kamper skjer mange i løpet av en sesong, minner han om. – Vi har noe å komme med og det skal vi vise utover, sier Stabæk-kaptein Morten Skjønsberg.
(Odd-Stabæk 2-0) Her gjør Espen Ruud (31) slutt på pinen og scorer sitt første seriemål på 2717 dager for Odd. Det er faktisk en gammel toppscorer som vender tilbake. Dag-Eilev Fagermo mener backen er en av ligaens to beste signeringer.